विद्यार्थी बोले-कैसे करें पढ़ाई, यूनिवर्सिटी में शिक्षक ही नहीं
जींद | प्रदेशके शिक्षण संस्थानों में गुणवत्तापूर्ण शिक्षा प्रदान करने और शैक्षणिक माहौल उपलब्ध की बात तो दूर प्रदेश सरकार विद्यार्थियों को पढ़ाने के लिए शिक्षक तक उपलब्ध नहीं करवा पा रही है।
प्रदेश के चाहे प्राथमिक स्कूल हों, कॉलेज हों या फिर यूनिवर्सिटी, हर कहीं 50 प्रतिशत या इससे अधिक शिक्षकों के पद खाली पड़े हैं और मूलभूत सुविधाएं तक नहीं हैं। यह बात इनेलो संसदीय दल के नेता हिसार से सांसद दुष्यंत चौटाला के समक्ष मंगलवार को सीआरएस यूनिवर्सिटी के विद्यार्थियों ने संवाद दुष्यंत कार्यक्रम के दौरान कही। विद्यार्थियों ने सांसद दुष्यंत चौटाला को बताया कि यूनिवर्सिटी में शिक्षकों के पद काफी संख्या में खाली पड़े हैं। यहां पढ़ने वाले विद्यार्थियों के लिए एमफिल और पीएचडी करने की सुविधा नहीं है। सांसद दुष्यंत चौटाला ने यूनिवर्सिटी की लाइब्रेरी के लिए ढाई लाख रुपए देने की घोषणा की। इसके अलावा बसों के रूकने की समस्याएं भी रखी गई। इस मौके पर अजय मलिक, आशीष शर्मा, चिराग ढांडा, राजेश, आशीष नैन, प्रवीण, सोनू, मोनू निडाना, चंदगी, मनदीप, विकी, ईश्वर, सुरेश, अभिषेक, स्वीटी, सुनीता, सोनिया, ज्योति, मीना, किरण मौजूद रहे।
जींद. सीआरएसयूमें विद्यार्थियों की समस्याएं सुनते सांसद दुष्यंत चौटाला।
hin_Deva hin_Deva hin_Deva awa_Deva